作者:碧虛
標題:賀新郎
內容:兗兗登臺閣。問諸公、誰講誰明，詩書禮樂。前日畢星光焰裡，有一濂渠伊洛。被翠玉、江山佔卻。天下國家多少事，好人才、半刺東南角。當路者，欠商確。壽杯端拜深深酌。把尋常、祝頌蕪詞，一時刪削。引飲萊公同鼎軸，共定澟淵一著。二百載、無人能學。文簡畢公真事業，非先生之託誰之託。龜鶴舞，蛟龍躍。